**PROPISNIK NATJECANJA**

**LIGE MALE ODBOJKE VARAŽDINSKE, MEĐIMURSKE I**

**KRAPINSKO - ZAGORKE ŽUPANIJE**

**NATJECATELJSKA SEZONA 2025./2026.**

**Članak 1.**

Natjecanje se provodi prema odredbama Pravilnika o natjecanju Hrvatskog odbojkaškog saveza, Registracijskog pravilnika Hrvatskog odbojkaškog saveza, Stegovnog pravilnika Hrvatskog odbojkaškog saveza, Međunarodnih pravila odbojkaške igre (i izmjene pravila 2025-2028) , ovog pravilnika i ostalih pozitivnih propisa.

**Članak 2.**

Prvenstvo u MALOJ ODBOJCI (U13) Varaždinske, Međimurske i Krapinsko-zagorske županije odigrat će se ligaškim natjecanjem jesen – proljeće. Utakmice će se odigravati jednom do dva puta mjesečno na okupljanjima koje organizira Odbojkaški savez Varaždinske županije u suradnji s klubovima učesnicima lige. Natjecanje će se odvijati **kroz 1. ligu (A, B i C skupina – dvokružno u 2 okupljanja, razigravanje od 1. - 6. mjesta (trokružno u 4 okupljanja) i od 7. - 13. mjesta (dvokružno u 3 okupljanja) i 2. ligu (dvokružno u 5 okupljanja)** po Bergerovom sustavu.

U 1. ligi male odbojke prvoplasirana i drugoplasirana ekipa iz svake skupine (A, B, C) ide u razigravanje od 1. – 6. mjesta gdje zatim u 4 okupljanja odigravaju trokružnim sustavom. REZULTATI između klubova iz iste skupine SE PRENOSE u razigravanju od 1. – 6. mjesta što znači da će klubovi iz prvotno istih skupina u razigravanju od 1. – 6. mjesta odigrati međusobno još samo jednu utakmicu. Trećeplasirane i četvrtoplasirane (te petoplasirani u skupini A) ekipe u skupinama A, B i C u drugoj dijelu natjecanja razigravaju od 7. – 13. mjesta dvokružnim sustavom i REZULTATI između klubova iz iste skupine SE također PRENOSE tako da ekipe iz prvotno istih skupina u razigravanju od 7. – 13. mjesta više ne igraju međusobno.

**Članak 3.**

Dva predstavnika Varaždinske županije na prvenstvu MALE ODBOJKE Regije Sjever će biti dvije najbolje plasirane ekipe iz te županije na tablici **1. lige** (razigravanje od 1. – 6. mjesta) nakon odigravanja cijele lige!

**Članak 4.**

U prvenstvu / ligi MALE ODBOJKE Varaždinske, Međimurske i Krapinsko-zagorske županije nastupaju sljedeće ekipe:

1. **LIGA:**

**Skupina A: ŽOK KAŠTEL 1, OK PLAVI 1, OK NEDELIŠĆE ELTING, OK TOTOVEC, OK ŠTRIGOVA**

**Skupina B: OK CRATIS VARAŽDIN 1, OK KNEGINEC, ŽOK LUDBREG, OK VINICA**

**Skupina C: OK BEDEX 1, ŽOK IVANEC 1, ŽOK TOPLICE 1, ŽOK LEPOGLAVA**

1. **LIGA:**

**OK BEDEX 2, ŽOK TOPLICE 2, OK CRATIS VARAŽDIN 2, ŽOK IVANEC 2, ŽOK IVANEC 3, OK PLAVI 2, ŽOK KAŠTEL 2, ŽOK TEAM**

**Članak 5.**

Za tehničku organizaciju prvenstva / lige u maloj odbojci Varaždinske, Međimurske i Krapinsko-zagorske županije, organizaciju turnira i utakmica, pravo nastupa i sve ostalo odgovoran je Odbojkaški savez Varaždinske županije (OSVŽ) i Odbojkaški savez Međimurske županije (samo za skupinu A u 1.ligi).

**Članak 6.**

Pravo nastupa imaju igračice rođene 2013. i mlađe. Sve igračice moraju biti uredno licencirane i registrirane do početka prvog okupljanja s obavljenim liječničkim pregledom (ne stariji od 6 mjeseci). Skupnu licencu igrača, klubovi su obvezni zaključati najkasnije tri (3) dana prije

početka natjecanja. Dopuna licence dozvoljena je tijekom cijele natjecateljske sezone.

Ukoliko skupna licenca nije predočena sucu na provjeru, igračima se dozvoljava nastup temeljem pisane izjave predstavnika kluba (osobe ovlaštene za zastupanje kluba, trenera momčadi ili kapetana ekipe) kojom jamči postojanje valjanje skupne licence. U nedostatku skupne licence igrači mogu nastupiti s identifikacijskom ispravom, a takvom ispravom se jedino smatra osobna iskaznica ili putovnica te ni jedan drugi dokument nije prihvatljiv. Bez osobne iskaznice ili putovnice igrači ne mogu nastupiti na toj utakmici. U slučaju davanja neistinite izjave, utakmica se naknadno može registrirati u korist protivnika rezultatom 2:0 (25:0,25:0) uz oduzimanje jednog boda ekipi čiji je predstavnik dao neistinitu izjavu.

Igračica ima pravo nastupa samo za jednu ekipu svojeg kluba u istoj kategoriji. Dvojne registracije u istoj kategoriji nisu moguće.

**Članak 7.**

Utakmice se odigravaju prema MALA ODBOJKA - pravila odbojkaške igre objavljenom na web stranici OSVŽ-a.

Klub domaćin natjecanja određuje koji dan (subota ili nedjelja) u predviđenom terminu se odigrava natjecanje, a prve utakmice započinju točno u 9:00 sati. Ulaz u dvoranu i svlačionice mora biti moguć najkasnije 1 sat prije početka prvih utakmica. Teren za odigravanje utakmice mora biti spreman 45 minuta prije početka utakmice, a sudac odlučuje o sposobnosti terena na kojemu će se odigravati utakmice. Obavezno vrijeme za zagrijavanje ekipa za prve utakmice u istom danu je minimalno 30 minuta. Za svaku sljedeću utakmicu iste ekipe sudac odlučuje koliko vremena za zagrijavanje imaju na raspolaganju, ali nikad manje od 10 minuta. Predstavnik domaćina ima obavezu odmah po završetku svih utakmica javiti rezultate svih odigranih susreta voditelju lige e-mailom, SMS-om ili viber porukom. Prilikom slanja rezultata utakmice predstavnik domaćina obavezan je poslati dvije fotografije potpisanog zapisnika:

1. fotografija cijelog zapisnika

2. fotografija samo dijela zapisnika u kojem je jasno vidljiv rezultat svih setova (donji desni ugao zapisnika)

Obaveza trenera je najkasnije 30 minuta prije početka utakmice predati prvom sucu popis igračica za utakmicu - na službenom obrascu Prijava igrača za utakmicu - skupnu licencu, trenersku licencu i liječničke potvrde ukoliko iste nisu unesene na skupnoj licenci. Obaveza trenera je najkasnije 12 minuta prije službenog početka utakmice predati drugom sucu / zapisničaru postavu za 1. set na službenom obrascu Listić za postavu za set – mala odbojka. Navedeni obrasci se mogu pronaći na službenoj web stranici OSVŽ-a.

**Članak 8.**

Plasman ekipa se dobiva temeljem osvojenih bodova, setova ili poena (ukoliko se ekipe izjednače u bodovima, odlučit će bolji količnik dobivenih i izgubljenih setova, a ako su ekipe izjednačene u bodovima i u setovima, odlučit će bolji količnik dobivenih i izgubljenih poena, potom međusobnim susretima i, na kraju ždrijebom).

**Članak 9.**

Ukoliko se ekipa ne pojavi na natjecanju, gubi utakmicu 2:0 te joj se za svaku neodigranu utakmicu oduzima po jedan bod. Ukoliko je ekipa nekompletna (nema minimalno 9 igračica) rezultat 1. seta (i eventualnog 3. seta) im se priznaje, a drugi set se može odigrati, ali se registrira rezultatom 0:25 za ekipu koja je kompletna.

**Članak 10.**

Visina mreže je 210 centimetara. Ekipe na svako natjecanje donosi svoje lopte (označene imenom ili skraćenicom svojeg kluba), a lopte za igru osigurava domaćin. Sve utakmice male odbojke se obavezno odigravaju loptama Mikasa VS123WL.

**Članak 11.**

Suce delegiraju Udruga odbojkaških sudaca Varaždinske županije i Udruga odbojkaških sudaca Međimurske županije.

Sudačke pristojbe za 1. i 2. ligu male odbojke (u13) skupine Sjever iznose neto:

**1. sudac 12,00 eura**

**2. sudac / zapisničar 12,00 eura**

Sucu pripada naknada putnih troškova u visini od 0,40 eura po prijeđenom kilometru, ako koristi vlastiti automobil. Ako sudac koristi sredstva javnog prijevoza (autobus ili vlak) pripada mu naknada u visini povratne prijevozne karte odnosno prijevoznog sredstva.

Sudac koji sudi navedene lige mora biti najmanje općinskog / gradskog ranga.

Drugi sudac ujedno vrši ulogu zapisničara.

Putne troškove sucima snosi klub domaćin. Troškove sudaca na jednoj utakmici podmiruju klubovi čije ekipe sudjeluju na utakmici u jednakim iznosima, dakle svaka ekipa plaća 12 eura po utakmici.

Ukoliko nema dovoljno raspoloživih sudaca sa položenim ispitom, klub domaćin ili OSVŽ/OSMŽ će pronaći osobe koje nemaju položeni ispit, ali pokazuju interes za istim i razumiju se u Pravila male odbojke.

Sudac je obavezan po završetku turnira provjeriti da li je domaćin okupljanja javio rezultate svih utakmica voditelju lige.

**Članak 12.**

Natjecateljska komisija za ovo natjecanje je u sastavu: Jadranko Kirić - tajnik OSMŽ-a, Jurica Juren - dopredsjednik OSVŽ-a i Ivan Hrg - tajnik OSVŽ-a.

**Članak 13.**

Žalba na utakmicu mora se predati voditelju natjecanja jedan sat nakon odigrane utakmice. Uz pismenu žalbu na utakmicu, klub koji se žali obavezan je uplatiti polog od 20,00 eura. U slučaju povoljnog rješenja žalbe, polog se vraća u iznosu od 15,00 eura.

**Članak 14.**

Voditelj natjecanja donosi odluku o žalbi najkasnije u roku 24 sata, na koju je moguća žalba Natjecateljskoj komisiji u roku od 48 sati. Odluka Natjecateljske komisije je konačna.

**Članak 15.**

Za osvojena prva tri mjesta ekipe dobivaju pehare i medalje

**Članak 16.**

Članarina za troškove natjecanja iznosi 50,00 eura i uplaćuje se do početka prvog okupljanja. Od uplata klubova sudionika natjecanja pokrit će se troškovi nabave pehara i medalja trima prvoplasiranih ekipa , ovjere skupne licence, poštanski i telefonski troškovi, trošak kancelarijskog materijala i prezentacije lige na web stranicama. Osim navedene članarine Izvršni odbor OSVŽ-a je donio odluku da su klubovi obavezni uplatiti 5 eura po svakoj igračici koja je na skupnoj licenci za 1. dio sezone. Isti iznos (5 eura) plaća se po svakoj igračici sa skupne licence i u 2. dijelu sezone.

Članarinu klubovi uplaćuju na žiro-račun OSVŽ broj: HR162300001101744318 temeljem ispostavljenih računa.

**Članak 17.**






**Članak 18.**

A round logo with a person on it

AI-generated content may be incorrect.Sve što nije obuhvaćeno ovim Propisnikom, tumači i donosi odluke Natjecateljska komisija u skladu s važećim propisima.

**Odbojkaški savez Varaždinske županije :**

** Vladimir Grudenić, predsjednik**